ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা প্রতিমন্ত্রী শ্রী শ্রীপাদ নায়েক অ্যারোস্পেস এবং প্রতিরক্ষা উৎপাদন প্রযুক্তি সংক্রান্ত সম্মেলনের উদ্বোধন করলেন
নয়াদিল্লি, ১৫ জুলাই, ২০২০
‘মেক ইন ইন্ডিয়া’র প্রসারে এবং আত্মনির্ভর ভারত অভিযানের অঙ্গ হিসাবে কেন্দ্রীয় সরকারের গৃহীত একাধিক উদ্যোগের আওতায় আজ ভারতীয় প্রতিরক্ষা ও অ্যারোস্পেস শিল্প এক যুগান্তকারী পরিবর্তনের সামনে দাঁড়িয়ে রয়েছে বলে অভিমত প্রকাশ করলেন প্রতিরক্ষা প্রতিমন্ত্রী শ্রী শ্রীপাদ নায়েক। শ্রী নায়েক আজ এখানে অ্যারোস্পেস ও প্রতিরক্ষা উৎপাদন প্রযুক্তি সংক্রান্ত পঞ্চম সম্মেলনে ভাষণ দিচ্ছিলেন। এবারের সম্মেলনের মূল বিষয় আত্মনির্ভর ভারত মিশনের সঙ্গে সঙ্গে ভারতের ক্ষমতায়ন।
শ্রী নায়েক ভারতীয় অ্যারোস্পেস ও প্রতিরক্ষা শিল্প ক্ষেত্রের ভূমিকার প্রশংসা করে বলেন, প্রতিরক্ষা উৎপাদন ক্ষেত্রে দেশকে স্বনির্ভর করে তুলতে এই দুটি ক্ষেত্রের ওপর গুরু দায়িত্ব রয়েছে। প্রতিরক্ষা উৎপাদন ক্ষেত্রে ২০২৫ সাল নাগাদ দেশীয় উৎপাদন ২৬ বিলিয়ন মার্কিন ডলারে নিয়ে যেতে প্রতিরক্ষা উৎপাদন নীতি কার্যকর করা হয়েছে।
কোভিড-১৯ উদ্ভূত চ্যালেঞ্জগুলি সম্পর্কে প্রতিরক্ষা প্রতিমন্ত্রী বলেন, ভয়াবহ এই মহামারী সারা বিশ্ব জুড়ে আর্থ-সামাজিক ক্ষেত্রে ব্যাপক চ্যালেঞ্জ ছুঁড়ে দিয়েছে .... আমাদের দেশেও বিগত ৪ মাসে জাতীয় স্তরে এই চ্যালেঞ্জ মোকাবিলায় একাধিক পদক্ষেপ নেওয়া হয়েছে। তিনি আশা প্রকাশ করেন, শীঘ্রই শিল্প ও অর্থনীতিতে কোভিড পূর্ববর্তী বিকাশের গতিতে স্বাভাবিক ছন্দ ফিরে আসবে।
সাম্প্রতিক বছরগুলিতে প্রতিরক্ষা ক্ষেত্রে লক্ষ্যণীয় অগ্রগতি ঘটেছে। প্রতিরক্ষা সরঞ্জাম উৎপাদনের পরিমান ২০১৭-১৮’তে ৪২.৮৩ বিলিয়ন মার্কিন ডলারে পৌঁছেছে। ২০৩০ সাল নাগাদ ভারতীয় প্রতিরক্ষা ও অ্যারোস্পেস ক্ষেত্রের বাজার ৭০ বিলিয়ন ডলারে পৌঁছবে বলে মনে করা হচ্ছে। একইভাবে, ভারতীয় অসামরিক বিমান পরিবহণ বাজার ব্যবস্থাতেও লক্ষ্যণীয় অগ্রগতি হয়েছে। তিনি জানান, ভারতে প্রতি বছর ২০ শতাংশ হারে পর্যটক আগমনের সংখ্যা বৃদ্ধি পাচ্ছে। বিমানবন্দর পরিকাঠামোর মানোন্নয়নের জন্য ২০২৬ সালের মধ্যে যে ১.৮৩ বিলিয়ন মার্কিন ডলার লগ্নির পরিকল্পনা রয়েছে, তার ফলে পর্যটক আগমনের সংখ্যা আরও বাড়বে বলে মনে করা হচ্ছে।
প্রতিরক্ষা মন্ত্রকের গত কয়েক বছরের প্রয়াস সম্পর্কে শ্রী নায়েক বলেন, অর্ডন্যান্স ফ্যাক্টরি, রাষ্ট্রায়ত্ত প্রতিরক্ষা সংস্থা এবং বেসরকারি শিল্প সংস্থাগুলিকে প্রতিরক্ষা শিল্পে অংশগ্রহণে উৎসাহ দানের দরুণ প্রতিরক্ষা উৎপাদন দপ্তর বিভিন্ন ধরনের প্রতিরক্ষা সরঞ্জাম উৎপাদনের ক্ষেত্রে এক সুবিন্যস্ত নীতি গ্রহণ করেছে। যৌথভাবে এই ওয়েবইনারের আয়োজক তামিলনাডু টেকনোলজি ডেভেলপমেন্ট অ্যান্ড প্রোমোশন সেন্টার, সোস্যাইটি অফ ইন্ডিয়ান ডিফেন্স ম্যানুফ্যাকচারার্স এবং ভারতীয় শিল্প মহাসঙ্ঘ সিআইআই।
(CG/BD/SB
তথ্যওসম্প্রচারমন্ত্রক
সাঁওতালি ভাষায় ভারতীয় সংবিধানের অনুবাদের জন্য পশ্চিমবঙ্গের শ্রীপতি টুডুর বিশেষ প্রশংসা করেছেন প্রধানমন্ত্রী তাঁর ‘মন কি বাত’ – এর ৮৯তম এপিসোডে
কলকাতা, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী তাঁর ‘মন কি বাত’ – এর ৮৯তম এপিসোডে তুলে ধরেছেন পশ্চিমবঙ্গের এমনই এক অধ্যাপকের কথা, যিনি সাঁওতালি মানুষদের জন্য ‘অল চিকি’ ভাষায় ভারতীয় সংবিধানের এক বিশেষ সংস্করণ প্রকাশ করেছেন। এই অধ্যাপকের নাম হ’ল শ্রীপতি টুডু। তাঁর এই প্রচেষ্টার ভুয়সী প্রশংসা করেছেন প্রধানমন্ত্রী। তাঁর এই অবদানকে ‘এক ভারত, শ্রেষ্ঠ ভারত’ চিন্তাদর্শের এক বিশেষ দৃষ্টান্ত বলে উল্লেখ করেছেন তিনি।
প্রধানমন্ত্রীর নিজের কথায়, “আমাদের দেশে এমন অনেক মানুষ রয়েছেন, যাঁরা দেশের ভাষাগত বৈচিত্র্য নিয়ে কাজ করে চলেছেন। এই বৈচিত্র্যকে সমৃদ্ধ করার পেছনেও তাঁদের অবদান রয়েছে প্রচুর। শ্রীপতি টুডু হলেন আমাদের এমনই এক বন্ধু-বিশেষ। পশ্চিমবঙ্গের পুরুলিয়ার টুডুজী সেখানকারই সিধু, কানহু, বীরসা বিশ্ববিদ্যালয়ে সাঁওতালি ভাষায় অধ্যাপনা করেন। তাঁর নিজস্ব ‘অল চিকি’ ভাষায় দেশের সংবিধানের একটি অনুবাদ তথা সংস্করণও প্রকাশ করেছেন তিনি। সাঁওতালি সম্প্রদায়ের কল্যাণেই তাঁর এই বিশেষ প্রচেষ্টা। ভারতীয় সংবিধান দেশের প্রতিটি নাগরিকের কর্তব্য ও অধিকারকে চিহ্নিত করেছে। তাঁর কাজের মধ্য দিয়ে একথাই সকলের সামনে তুলে ধরেছেন শ্রীপতি টুডু। দেশের প্রতিটি নাগরিকেরই উচিৎ সংবিধানের সঙ্গে পরিচিত হওয়া। এই কারণেই তিনি তাঁর নিজস্ব ভাষায় সাঁওতালি নাগরিকদের জন্য বের করেছেন সংবিধানের এই বিশেষ সংস্করণটি। সাঁওতালি জনসাধারণের উদ্দেশে এ হ’ল তাঁর এক বিশেষ উপহার। শ্রীপতি টুডুর চিন্তাভাবনা ও কর্মপ্রচেষ্টার আমি বিশেষ প্রশংসা করি। ‘এক ভারত, শ্রেষ্ঠ ভারত’ – এর শক্তিকে উজ্জীবিত করার এ হ’ল এক উজ্জ্বল দৃষ্টান্ত”।
প্রসঙ্গত উল্লেখ্য, শ্রীপতি টুডু বর্তমানে কলকাতার ইন্সটিটিউট অফ ল্যাঙ্গুয়েজ স্টাডিজ অ্যান্ড রিসার্চ  – এর একজন সহযোগী অধ্যাপক। এটি হ’ল পশ্চিমবঙ্গের উচ্চতর শিক্ষা দপ্তরের নিয়ন্ত্রণাধীন এক বিশেষ গবেষণা প্রতিষ্ঠান।
২০১৬ থেকেই সিধু, কানহু, বীরসা বিশ্ববিদ্যালয়ের সাঁওতালি ভাষা বিভাগে সহযোগী অধ্যাপক পদে কর্মরত রয়েছেন তিনি। এর আগে তিনি ছিলেন ঝাড়গ্রামের নয়াগ্রাম পণ্ডিত রঘুনাথ মুর্মু গভর্নমেন্ট কলেজের একজন সহযোগী অধ্যাপক।
শ্রীপতি টুডুর আগে সাঁওতালি ভাষায় সংবিধানের অনুবাদের কাজে অন্য কেউ এগিয়ে আসেননি। সেই অর্থে তিনিই প্রথম এই কাজে ব্রতী হন। শিক্ষা তথা সংবাদ মাধ্যম জগতে শ্রী টুডুর এই সাফল্য বিশেষ স্বীকৃতিও লাভ করেছে।
PG/SKD/SB
(Visitor Counter : 41
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৪ কোটি ৫২ লক্ষ ছাড়িয়েছে
১২-১৪ বছর বয়সীদের ১ কোটি ৮১ লক্ষেরও বেশি টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৩ হাজার ৪৪৫
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ২৬০
জাতীয় স্তরে আরোগ্যের হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.২৩ শতাংশ
নয়াদিল্লী, ২ এপ্রিল, ২০২২
ভারতে এ পর্যন্ত ১,৮৪,৫২,৪৪,৮৫৬টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ১,৮১,২১,৮২৩ জন নাবালক-নাবালিকা টিকার প্রথম ডোজ পেয়েছে।
স্বাস্থ্য কর্মীদের মধ্যে ১,০৪,০৩,৭৩৭ জন টিকার প্রথম ডোজ, ১,০০,০০,৯৮৪ জন টিকার দ্বিতীয় ডোজ এবং ৪৪,৭৪,৪৪০ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৩,৩৩৯ জন প্রথম ডোজ, ১,৭৫,১২,২৭৯ জন দ্বিতীয় ডোজ এবং ৬৮,৯৭,৭৫৫ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ১,৮১,২১,৮২৩ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৭২,৬৮,৪৪০ জন এবং দ্বিতীয় ডোজ পেয়েছেন ৩,৮৩,৫৬,৮৯৬ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৪৬,৮৩,৪৩৮ জন এবং দ্বিতীয় ডোজ পেয়েছেন ৪৬,৬৬,২৮,৪২৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৭,৬০,৯৬৫ জন। আর দ্বিতীয় ডোজ পেয়েছেন ১৮,৫৪,৮৫,৩৩৩ জন। যাঁদের বয়স ৬০-এর ওপরে তাঁদের মধ্যে ১২,৬৭,৪৬,৫৫৪ জন প্রথম ডোজ, ১১,৫৫,৩৪,৬৯০ জন দ্বিতীয় ডোজ এবং ১,১৯,৫৫,৭৫৭ জন সতর্কতামূলক ডোজ পেয়েছেন। এ পর্যন্ত দেশে মোট ২,৩৩,২৭,৯৫২টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ২৬০ জন। বর্তমানে ১৩ হাজার ৪৪৫ জন চিকিৎসাধীন। দেশে মোট সংক্রমিতের মাত্র ০.০৩ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭৬ শতাংশ। গত ২৪ ঘণ্টায় ১ হাজার ৪০৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৯২ হাজার ৩২৬ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৫ লক্ষ ২৮ হাজার ২১টি নমুনা পরীক্ষা করা হয়েছে। এ পর্যন্ত দেশে ৭৯ কোটি ০২ লক্ষ ৯৮ হাজার ৯৭৯টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.২৩ শতাংশ এবং দৈনিক সংক্রমণের হারও ০.২৪ শতাংশ।
CG/CB/NS
(Visitor Counter : 95
কেন্দ্রীয়মন্ত্রিসভা
ভারত ও আর্জেন্টিনার মধ্যে কুমেরু অঞ্চলে সহযোগিতার লক্ষ্যে স্বাক্ষরিত মউ সম্পর্কে মন্ত্রিসভাকে অবহিত করা হয়েছে
নয়াদিল্লি, ২৭ মার্চ, ২০১৯
ভারত ও আর্জেন্টিনার মধ্যে কুমেরু অঞ্চলে সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এ বিষয়ে জানানো হয়।
এই মউ স্বাক্ষরের ফলে কুমেরু অঞ্চল ও দক্ষিণাঞ্চলীয় মহাসাগরগুলির প্রাকৃতিক বাতাবরণের সুরক্ষা ও সংরক্ষণ সহ ভূ-বিজ্ঞান ক্ষেত্রের সঙ্গে যুক্ত প্রকল্পগুলিতে বৈজ্ঞানিক সহযোগিতা আরও বৃদ্ধি পাবে। এছাড়াও, কুমেরু অঞ্চলের সমীক্ষা, এই অঞ্চলের প্রাকৃতিক বাতাবরণ এবং সংশ্লিষ্ট অঞ্চলের বাস্তুতন্ত্রের ওপর নির্ভরশীল প্রাণী জগৎ সম্পর্কিত বৈজ্ঞানিক এবং প্রকাশিত পুস্তক থেকে পাওয়া বিভিন্ন তথ্যের আদান-প্রদান সম্ভব হবে। বিজ্ঞানীদের একে অপরের দেশে যাতায়াতের সুবিধা খুঁজে বের করা, প্রয়োজন-ভিত্তিতে পারস্পরিক দেশে কুমেরু অঞ্চলের গবেষণা কর্মসূচিগুলিতে বিজ্ঞানী ও প্রযুক্তি বিশেষজ্ঞদের অংশগ্রহণ ইত্যাদি। যৌথ বৈজ্ঞানিক সম্মেলন ও কর্মশিবিরের আয়োজন তথা সময় সুযোগ অনুযায়ী গুরুত্বপূর্ণ মেরু প্রদেশীয় আন্তর্জাতিক ফোরামের বৈঠকগুলিতে অংশরগ্রহণের পাশাপাশি দ্বিপাক্ষিক বৈঠক আয়োজন, যৌথভাবে বিজ্ঞানমূলক গবেষণা ও অনুসন্ধান তথ্য প্রকাশ এবং বৈজ্ঞানিকদের প্রশিক্ষণের মতো বিষয়গুলি এই মউ স্বাক্ষরের ফলে আরও সহজ হয়ে উঠবে।
CG/BD/SB
(Visitor Counter : 87
বিজ্ঞানওপ্রযুক্তিমন্ত্রক
কোভিড-১৯এ সংক্রমণের পূর্বাভাস নিয়ে বিজ্ঞানীরা ‘সূত্র’ মডেল নিয়ে কাজ চালাচ্ছেন
নয়াদিল্লী, ২ মে, ২০২১
একদল বিজ্ঞানী কোভিড-১৯ মহামারীর গতিপথ চিহ্নিত করার জন্য ‘সূত্র’ নামের একটি মডেল নিয়ে কাজ করছেন। এই মহামারীর সময় বিভিন্ন তথ্য সংগ্রহের জন্য এই মডেলটি সাহায্য করবে। তবে সম্প্রতি কিছু সংবাদ মাধ্যমে বলা হয়েছে যে ‘সূত্র’ মডেল অনুযায়ী বিজ্ঞানীরা দ্বিতীয় ঢেউ সম্পর্কে মার্চ মাসে সতর্ক করে দিয়েছিলেন। কিন্তু কেউই এই বিষয়ে সতর্ক হননি। এই তথ্য সঠিক নয়।
দোসরা মে এক বৈঠকে প্রবীণ আধিকারিকরা জাতীয় স্তরে মহামারীর বিষয়ে জানতে চেয়েছিলেন। সেই সময় সর্বভারতীয় স্তরে কোভিড পরিস্থিতির মোকাবিলার বিষয়ে বিজ্ঞানীরা বলেছিলেন ‘সূত্র’ মডেল মারফত বোঝা যাচ্ছে এপ্রিলের তৃতীয় সপ্তাহে এই মহামারীর দ্বিতীয় ঢেউ আছড়ে পরবে এবং সেই সময় দৈনিক গড়ে ১ লক্ষের মতো মানুষ সংক্রমিত হবেন। স্পষ্টতই এই পূর্বাভাস সঠিক হয়নি। এর কারণ এই ভাইরাসের সংক্রমণের বিষয়ে ধারণা করতে বিজ্ঞানীরা একটি গাণিতিক মডেলের ওপর কাজ করেছেন। ভাইরাস সংক্রমণের বিষয়ে গাণিতিক মডেল কিছু ধারণা দিতে পারে যেখানে কিছু শর্ত থাকে। এই মডেল বিভিন্ন পরিস্থিতি বিবেচনা করে পূর্বাভাসের একটি বিকল্প তথ্যও দিয়ে থাকে। যখন দেখা যায় ভাইরাসের প্রকৃতি দ্রুত পরিবর্তিত হচ্ছে সেই সময় এ ধরণের পূর্বাভাস প্রতিনিয়ত পরিবর্তিত হয়। বিজ্ঞানীরা সরকারের সঙ্গে এই বিষয়গুলি নিয়ে কাজ করছেন এবং তাঁদের তথ্যগুলি ইতিবাচকভাবেই গ্রহণ করা হচ্ছে। দ্বিতীয় ঢেউয়ের সঠিক প্রকৃতি সম্পর্কে এর আগে ধারণা করা হয়নি। তবে ভবিষ্যতে সংক্রমণের গতি প্রকৃতি নিয়ে বিজ্ঞানীরা কাজ করে যাচ্ছেন। এই বিজ্ঞানীদের দলে রয়েছেন কানপুর আইআইটি-র অধ্যাপক মনীন্দ্র আগরওয়াল, ইন্টিগ্রেটেড ডিফেন্স স্টাফের ডেপুটি চিফ মাধুরি কানিতকর এবং হায়দ্রাবাদ আইআইটি-র অধ্যাপক এম বিদ্যাসাগর।
SC/CB /NS
(Visitor Counter : 150
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী সম্বৎসরী উপলক্ষে মানুষকে শুভেচ্ছা জানিয়েছেন
নয়াদিল্লি ১৯ সেপ্টেম্বর
প্রধানমন্ত্রী শ্রী নরেন্দ্র মোদী সম্বৎসরী উপলক্ষে মানুষকে শুভেচ্ছা জানিয়েছেন ।
এক্স-পোস্টে প্রধানমন্ত্রী বলেছেন;
“সম্বৎসরী ক্ষমাশীলতা এবং ঐক্যের শক্তিকে তুলে ধরে। সব বিভেদ দূর হোক । সহমর্মিতা এবং একতার আদর্শ সবসময় আমাদের পথ দেখাক। মিচ্ছামি দুক্কাদম।”
AC/AC/CS
(
রেলমন্ত্রক
চিত্তরঞ্জন রেল কারখানায় উৎপাদিত হোল চলতি আর্থিক বর্ষ ২০২০-২১ এর প্রথম বৈদ্যুতিক ইঞ্জিন উৎপাদন
কোলকাতা, ১৪ মে, ২০২০
২০২০-২১ এর অর্থ বর্ষের প্রথম বৈদ্যুতিক রেল ইঞ্জিন ডব্লিউ এ জি- ৯ এইচ  উৎপাদনের কাজ সম্পন্ন করে জাতির উদ্দেশ্যে অর্পণ করল চিত্তরঞ্জন রেল ইঞ্জিন কারখানা। কোভিড-১৯ এর জন্য ৪৯ দিনের বিরতির পর তৃতীয় দফার লকডাউনের মধ্যে গত ১১ই মে চিত্তরঞ্জন রেল ইঞ্জিন কারখানায় পুনরায় ইঞ্জিন উৎপাদনের কাজ শুরু হয়। কারখানা খোলার মাত্র তিনদিনের মধ্যেই চলতি আর্থিক বর্ষের প্রথম ইঞ্জিন প্রস্তুত করে কারখানাটি। গত আর্থিক বর্ষে ২০১৯-২০ ৪৩১টি ইঞ্জিন উৎপাদন করে আর্থিক বর্ষ ২০১৮-১৯ এ প্রস্তুত করা ৪০২টি ইঞ্জিন উৎপাদনের নিজস্ব রেকর্ড কে ছাপিয়ে গিয়ে চিরেকা নতুন নজির গড়েছিল।
CG/SDG
(Visitor Counter : 33
সামাজিকন্যায়ওক্ষমতায়নমন্ত্রক
বিভিন্ন রাজ্যে প্রবীণ ব্যক্তিদের জন্য এল্ডারলাইন প্রকল্পের আওতায় টোল ফ্রি হেল্পলাইন – ১৪৫৬৭ নম্বর চালু করা হয়েছে
নতুন দিল্লি, ১৭ মে, ২০২১
কোভিড অতিমারি পরিস্থিতির কথা বিবেচনা করে প্রবীণ ব্যক্তিদের সমস্যার সমাধানে সামাজিক ন্যায়বিচার মন্ত্রক এল্ডারলাইন প্রকল্পের আওতায় একাধিক রাজ্যের রাজ্য ভিত্তিক কলসেন্টার চালু করেছে । মূলত উত্তরপ্রদেশ, মধ্যপ্রদেশ, রাজস্থান, তেলেঙ্গানা এবং কর্নাটক – ৫টি রাজ্যে ইতিমধ্যেই এই পরিষেবা চালু হয়েছে । তেলেঙ্গানায় ১ বছরেরও বেশি সময় ধরে এই সুবিধা রয়েছে ।
এই কলসেন্টারের টোলফ্রি নম্বরটি হল – ১৪৫৬৭ । সমস্ত প্রবীন ব্যক্তিদের এই সুবিধাগ্রহণের আর্জি জানানো হয়েছে । মূলত টাটা ট্রাস্ট এবং এনএসই ফাউন্ডেশনের সহায়তায় এল্ডারলাইনের সুবিধাটি পরিচালিত হয়ে থাকে ।
CG/SS/RAB
(Visitor Counter : 167
স্বাস্থ্যওপরিবারকল্যাণমন্ত্রক
এবি-পিএমজেএওয়াই-এর আওতায় দরিদ্র মানুষেরা যাতে আরও ভালো স্বাস্থ্য পরিষেবা পান তার জন্য বিভিন্ন উদ্যোগ নেওয়া হয়েছে
নয়াদিল্লি, ১৪ ডিসেম্বর, ২০২১
আয়ুষ্মান ভারত – প্রধানমন্ত্রী জন আরোগ্য যোজনা -র সুবিধাভোগীদের চিকিৎসার জন্য নাম নিবন্ধীকরণের কোনও প্রয়োজন হয় না। সুবিধাভোগীরা সরাসরি তালিকাভুক্ত সরকারি বা বেসরকারি হাসপাতালে গিয়ে নগদবিহীন চিকিৎসার সুযোগ পেতে পারেন। নিম্নলিখিত পদ্ধতিতে সুবিধাভোগীরা এই প্রকল্পের বিষয়ে প্রয়োজনীয় তথ্য জানতে পারবেন :
 জাতীয় স্বাস্থ্য কর্তৃপক্ষ -এর 14555 নম্বরে ফোন করে সুবিধাভোগীরা প্রয়োজনীয় তথ্য জানতে পারবেন। দিনের যে কোনও সময়ে এই নম্বরে ফোন করা যায়।
 কমিউনিটি স্বাস্থ্য কেন্দ্র এবং তার ওপরের স্বাস্থ্য কেন্দ্রগুলি অর্থাৎ, যে কোনও সরকারি হাসপাতালে সুবিধাভোগীরা গিয়ে এবি-পিএমজেএওয়াই-এর সুবিধা পাবেন কিনা সে বিষয়ে খোঁজ নিতে পারেন। সরকারি হাসপাতালগুলিতে যদি চিকিৎসা পরিষেবা না পাওয়া যায় তাহলে ওই হাসপাতাল কর্তৃপক্ষ অন্য কোনও সরকারি বা তালিকাভুক্ত বেসরকারি হাসপাতালে চিকিৎসার জন্য সুবিধাভোগীকে পাঠাতে পারে।
 পিএমজেএওয়াই মোবাইল অ্যাপের সাহায্যে নিকটবর্তী কোনও হাসপাতালে এই প্রকল্পের সুবিধা পাওয়া যাবে কিনা সে বিষয়ে প্রয়োজনীয় তথ্য সুবিধাভোগীরা পেতে পারেন।
 এবি-পিএমজেএওয়াই-এর আওতায় কোথায় কোথায় চিকিৎসার সুবিধা পাওয়া যায় ‘mera.PMJAY.gov.in’ ওয়েবসাইটে গিয়েও তা জানা যাবে।
 তালিকাভুক্ত সমস্ত সরকারি হাসপাতালে ‘প্রধানমন্ত্রী আরোগ্য মিত্র’রা এই প্রকল্পের সুবিধা সম্পর্কে প্রয়োজনীয় তথ্য জানতে সাহায্য করেন।
এবি-পিএমজেএওয়াই-এর বাস্তবায়নের দায়িত্ব জাতীয় স্বাস্থ্য কর্তৃপক্ষের। এই সংস্থা প্রতারণা-বিরোধী বিভিন্ন নীতি-নির্দেশিকা প্রকাশ করে। রাজ্য ও কেন্দ্রশাসিত অঞ্চলগুলিকে নিয়মিত প্রতারণা-বিরোধী নানা পরামর্শ দেওয়া হয়। এছাড়াও, জাতীয় স্বাস্থ্য কর্তৃপক্ষ ন্যাশনাল অ্যান্টি-ফ্রড ইউনিট  গঠন করেছে। এনএএফইউ রাজ্যস্তরে প্রতারণা-বিরোধী কাজকর্ম পরিচালনার ক্ষেত্রে স্টেট অ্যান্টি-ফ্রড ইউনিটকে সাহায্য করে। রোগীদের বিভিন্ন ক্লেম মেটানোর জন্য আধার-ভিত্তিক বায়োমেট্রিক ব্যবস্থা চালু করা হয়েছে। এর ফলে রোগী ভর্তির সময় প্রয়োজনীয় তথ্য পাওয়া যায়। প্রতারণা সংক্রান্ত বিভিন্ন সমস্যা নিয়ন্ত্রণে কৃত্রিম মেধার সাহায্য নেওয়া হয়। এছাড়াও, কোনও তথ্যে সন্দেহ দেখা দিলে তা যাচাই করতে প্রয়োজনীয় ব্যবস্থাপনা গড়ে তোলা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ প্রতিমন্ত্রী ডা. ভারতী প্রবীণ পাওয়ার।
CG/CB/DM/
(Visitor Counter : 87
প্রতিরক্ষামন্ত্রক
ডিআরডিও-র উন্নতমানের দেশীয় প্রযুক্তিতে তৈরি ভূমি থেকে ভূমি ক্ষেপনাস্ত্র ‘প্রলয়’-এর সফল উৎক্ষেপণ
নতুনদিল্লি, ২২শে ডিসেম্বর, ২০২১
প্রতিরক্ষা উন্নয়ন ও গবেষণা সংগঠন  আজ ভূমি থেকে ভূমি ক্ষেপনাস্ত্র ‘প্রলয়’-এর প্রথম সফল উৎক্ষেপণ করেছে। সম্পূর্ণ দেশীয় প্রযুক্তিতে নির্মিত এই ক্ষেপনাস্ত্রটি ওডিশা উপকূলে ডঃ এপিজে আব্দুল কালাম দ্বীপ থেকে উৎক্ষেপিত হয়েছে। নতুন ক্ষেপনাস্ত্রটির নিয়ন্ত্রণ যথাযথভাবে করা গেছে। এটি নিখুতভাবে লক্ষ্যবস্তুতে আঘাত হেনেছে।
‘প্রলয়’-এ সলিড রকেট প্রপালেন্ট, রকেট মোটর সহ অত্যাধুনিক নানা প্রযুক্তির ব্যবহার করা হয়েছে। এটি ১৫০ থেকে ৫০০ কিলোমিটার দূর পর্যন্ত লক্ষ্যবস্তুতে আঘাত হানতে পারে। এখানে উন্নতমানের দিক নির্দেশনা ব্যবস্থাপনা রয়েছে।
প্রতিরক্ষামন্ত্রী শ্রী রাজনাথ সিং এই সফল উৎক্ষেপণের জন্য ডিআরডিও ও সহযোগী সংস্থাগুলির যে সব সদস্য ক্ষেপনাস্ত্র নির্মাণের সঙ্গে যুক্ত ছিলেন, তাঁদের অভিনন্দন জানিয়েছেন। ডিআরডিও-র চেয়ারম্যান ও প্রতিরক্ষা বিভাগের গবেষণা ও উন্নয়ন শাখার সচিব ডঃ জি সতীশ রেড্ডি সংশ্লিষ্ট সকলের কাজের প্রশংসা করেছেন এবং বলেছেন সশস্ত্র বাহিনীর জন্য এই অস্ত্র সম্ভার জরুরী ।
CG/CB/ SFS
(Visitor Counter : 165
ভারতের প্রতিযোগিতা কমিশন
জেনারেলি পার্টিসিপেশন্স নেদারল্যান্ডস এন.ভি কর্তৃক ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডের শেয়ার অধিগ্রহণে সিসিআই-এর অনুমোদন
নতুন দিল্লি, ২৪ জানুয়ারি, ২০২২
ভারতের প্রতিযোগিতা কমিশন  জেনারেলি পার্টিসিপেশন্স নেদারল্যান্ডস এন.ভি কর্তৃক ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডের শেয়ার অধিগ্রহণের প্রস্তাব অনুমোদন করেছে। এর ফলে, জেনারেলি পার্টিসিপেশন্স নেদারল্যান্ডস এন.ভি সংস্থার এই অধিগ্রহণের ফলে ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডে শেয়ারের পরিমাণ ৪৯ শতাংশ থেকে বেড়ে প্রায় ৭১ শতাংশ হবে।
ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডের শেয়ার জেনারেলি পার্টিসিপেশন্স নেদারল্যান্ডস এন.ভি সংস্থা কর্তৃক অধিগ্রহণের ফলে বর্তমান শেয়ার হোল্ডারদের শেয়ারের পরিমাণ বাড়বে। জেনারেলি পার্টিসিপেশন্স নেদারল্যান্ডস এন.ভি সংস্থাটি ধাপে ধাপে ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডের শেয়ার অধিগ্রহণের প্রস্তাব দিয়েছে। এর ফলে ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডে অধিগ্রহণকারী জেনারেলি পার্টিসিপেশন্স নেদারল্যান্ডস এন.ভি সংস্থার শেয়ারের পরিমাণ ৪৯ শতাংশ থেকে বেড়ে প্রায় ৭১ শতাংশ হবে।
জেনারেলি পার্টিসিপেশন্স নেদারল্যান্ডস এন.ভি সংস্থার পক্ষ থেকে পর্যায়ক্রমে শেয়ার অধিগ্রহণ করা হবে। সেই সঙ্গে ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডের সমস্ত ইন্ডাস্ট্রিয়াল ইনভেস্টমেন্ট ট্রাস্ট লিমিটেডের শেয়ারও হস্তান্তরিত করা হবে। এর ফলে, ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডে ইন্ডাস্ট্রিয়াল ইনভেস্টমেন্ট ট্রাস্ট লিমিটেডের সমস্ত শেয়ার অধিগৃহীত সংস্থার মালিকানাধীনে আসবে।
উল্লেখ করা যেতে পারে, জেনারেলি পার্টিসিপেশন্স নেদারল্যান্ডস এন.ভি অ্যাসিকিউরাজোনাই জেনারেলি এস.পি.এ গ্রুপের সম্পূর্ণ মালিকানাধীন সহযোগী একটি সংস্থা। জেনারেলি গ্রুপ অফ কোম্পানীর বিভিন্ন সংস্থার প্রকৃত মালিকানা অ্যাসিকিউরাজোনাই জেনারেলি এস.পি.এ সংস্থার হাতে রয়েছে। জেনারেলি গ্রুপ সারা বিশ্বে বিমা পরিষেবা দিয়ে থাকে। ভারতে জীবনবিমা ক্ষেত্রেও এই গ্রুপের অংশীদারিত্ব রয়েছে। ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেডের মাধ্যমে ভারতে এই গ্রুপ বিমা পরিষেবা দিয়ে থাকে। অন্যদিকে, ফিউচার জেনারেলি ইন্ডিয়া লাইফ ইনস্যুরেন্স কোম্পানি লিমিটেড ভারতে জীবনবিমা পরিষেবা দেওয়ার পাশাপাশি গ্রাহকদের আর্থিক নিরাপত্তার ক্ষেত্রেও সমাধানসূত্র দিয়ে থাকে। অধিগ্রহণ সংক্রান্ত প্রতিযোগিতা কমিশনের বিস্তারিত নির্দেশাবলী শীঘ্রই জারি করা হবে।
CG/BD/AS/
(Visitor Counter : 146
বিদ্যুৎমন্ত্রক
কয়লার মজুত বাড়াতে বিদ্যুৎ সংস্থাগুলিকে অবিলম্বে পদক্ষপ গ্রহণের জন্য রাজ্যের মুখ্যমন্ত্রীদের চিঠি দিয়েছেন শ্রী আর. কে. সিং
নয়াদিল্লী, ১৮ মে, ২০২২
কেন্দ্রীয় বিদ্যুৎ ও পুনর্নবীকরণযোগ্য শক্তি মন্ত্রী শ্রী আর. কে. সিং বর্ষার মরশুমে নিজেদের চাহিদা মেটাতে মিশ্রণের জন্য বিদ্যুৎ সংস্থাগুলিকে কয়লা আমদানি করতে অবিলম্বে পদক্ষেপ গ্রহণে রাজ্যের মুখ্যমন্ত্রীদের চিঠি দিয়েছেন। পশ্চিমবঙ্গ সহ হরিয়ানা, উত্তরপ্রদেশ ও কর্ণাটককে পাঠানো পৃথক পৃথক চিঠিতে মন্ত্রী এখনও পর্যন্ত কয়লা আমদানির বরাত প্রক্রিয়া শুরু না করা বা এই প্রক্রিয়া সম্পূর্ণ না হওয়ায় উদ্বেগ প্রকাশ করেছেন।
এর আগে বিদ্যুৎ মন্ত্রক মিশ্রণের জন্য রাজ্য বিদ্যুৎ সংস্থাগুলিকে মোট চাহিদার ১০ শতাংশ কয়লা আমদানির পরামর্শ দেয়। সেই অনুয়ায়ী রাজ্যগুলিকে ৩১-শে মার্চের মধ্যে বরাত দেওয়ার পরামর্শ দেওয়া হয়। মন্ত্রকের পক্ষ থেকে রাজ্যগুলিকে কয়লা আমদানির জন্য দ্রুত বরাত দেওয়ার উদ্দেশ্য ছিল আগামী ৩০শে জুনের মধ্যে মোট আমদানির অন্তত ৫০ শতাংশ, ৩১-শে আগস্টের মধ্যে অন্তত ৪০ শতাংশ এবং আগামী ৩১-শে অক্টোবরের মধ্যে বাকি ১০ শতাংশ আমদানি নিশ্চিত করা।
বিদ্যুৎ মন্ত্রী রাজ্য বিদ্যুৎ সংস্থাগুলিকে রেল তথা সড়ক পরিবহণ ব্যবস্থার মাধ্যমে প্রাপ্য কয়লার পুরোটাই সংগ্রহ করার কথা বলেন। বিদ্যুৎ সংস্থাগুলি যাতে পর্যাপ্ত কয়লার মজুত গড়ে তুলতে পারে সেই লক্ষ্যেই এই পদক্ষেপ। তিনি বলেন, যদি কোনো রাজ্যস্তরীয় বিদ্যুৎ সংস্থা রেল তথা সড়ক পরিবহণের মাধ্যমে যোগান দেওয়া কয়লা সংগ্রহ করতে না পারে তাহলে তা সেই সমস্ত রাজ্যের বিদ্যুৎ সংস্থাগুলিকে সরবরাহ করা হবে, যাদের চাহিদা রয়েছে। তিনি সতর্ক করে দিয়ে বলেন, বর্তমান পরিস্থিতি যদি অব্যাহত থাকে তাহলে আসন্ন বর্ষার মরশুমে বিভিন্ন রাজ্যে কয়লার ঘাটতি দেখা দেবে এবং স্বাভাবিকভাবেই সেই রাজ্যগুলির বিদ্যুৎ সরবরাহে বিরুপ প্রভাব পড়বে।
বিদ্যুতের চাহিদা ও ব্যবহার বৃদ্ধি পাওয়ার দরুণ কয়লা ভিত্তিক বিদ্যুৎ উৎপাদন কেন্দ্রগুলিতে স্বাভাবিকভাবেই কয়লার চাহিদা বেড়েছে। তিনি জানান, দেশে উৎপাদিত কয়লার সদ্ব্যবহার মোট চাহিদার প্রায় ৮৮ শতাংশ। আসন্ন বর্ষার মরশুমের গোড়াতে বিদ্যুৎ উৎপাদন কেন্দ্রগুলিতে কয়লা মজুত করার ন্যূনতম চাহিদা মেটাতে রাজ্য তাপবিদ্যুৎ উৎপাদক সংস্থাগুলিতে কয়লার পর্যাপ্ত মজুত বজায় রাখতে সম্পদের পূর্ণ সদ্ব্যবহারে নির্দেশ দেওয়া হয়েছে।
CG/BD/NS
(Visitor Counter : 96
সংস্কৃতিমন্ত্রক
শ্রী জি কিষান রেড্ডি আগামীকাল অন্ধ্রপ্রদেশে বিপ্লবী স্বাধীনতা সংগ্রামী আল্লুরি সীতারাম রাজুর বছরব্যাপী ১২৫তম জন্মবার্ষিকী উদযাপনের জন্য প্রস্তুতি পর্যালোচনা করবেন
নতুন দিল্লি, ১১ জুন, ২০২২
বিপ্লবী স্বাধীনতা সংগ্রামী আল্লুরি সীতারাম রাজুর ১২৫ তম জন্মবার্ষিকী উদযাপনের জন্য প্রস্তুতি পর্যালোচনা করতে কেন্দ্রীয় সংস্কৃতি, পর্যটন এবং উত্তর পূর্বাঞ্চল উন্নয়ন বিভাগের মন্ত্রী শ্রী জি কিষান রেড্ডি আগামীকাল অন্ধ্রপ্রদেশের ভীমাভারম সফর করবেন। এই মহান স্বাধীনতা সংগ্রামীর অবদান স্মরণীয় করে রাখতে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের নেতৃত্বে জাতীয় বাস্তবায়ন কমিটি  যথোপযুক্ত অনুষ্ঠান পালনের অনুমোদন দিয়েছে।
এই সফরে কেন্দ্রীয় মন্ত্রী মোগাল্লুতে আল্লুরি ধ্যান মন্দির, আল্লুরি সীতারাম রাজু স্মৃতিসৌধের স্থান পরিদর্শন করবেন এবং আল্লুরি সীতারাম রাজুর'র ১২৫তম জন্মবার্ষিকী বছরব্যাপী উদযাপনের জন্য সামাজিক নেতৃত্ব ও পশ্চিম ও পূর্ব গোদাবরীর সম্প্রদায়ের নেতাদের সঙ্গে মতবিনিময় করবেন।
আল্লুরি সীতারাম রাজু এমন একজন বিপ্লবী, যিনি ভারতীয় স্বাধীনতা সংগ্রামে সক্রিয়ভাবে অংশ নিয়েছিলেন। ১৮৯৭ সালে চৌঠা জুলাই জন্ম তাঁর। তিনি অন্ধ্র প্রদেশ, তেলেঙ্গানা, ওড়িশা এবং কর্ণাটকে "মান্যম ভিরুডু" বা "জঙ্গলের নায়ক" হিসাবে পরিচিতি লাভ করেছিলেন।
১৯২২ থেকে ১৯২৪ সাল পর্যন্ত 'রাম্পা স্বাধীনতা সংগ্রাম'এ নেতৃত্ব দিয়েছিলেন আল্লুরি সীতারাম রাজু।তাই তাঁর ১২৫তম জন্মবার্ষিকী উদযাপনের পাশাপাশি কেন্দ্রীয় সরকার এই স্বাধীনতা সংগ্রামের শতবার্ষিকী পালনের সিদ্ধান্ত নিয়েছে।
CG/SS/SKD/
(Visitor Counter : 88
কেন্দ্রীয়মন্ত্রিসভা
প্রগতি ময়দানের ৩.৭ একর জমি ৯৯ বছরের লিজে দিয়ে একটি আন্তর্জাতিক মানের প্রদর্শনী কেন্দ্র গঠনের পরিকল্পনা
নয়াদিল্লি, ৪ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ প্রগতি ময়দানের ৩.৭ একর জমি ৬১১ কোটি টাকার বিনিময়ে ৯৯ বছরের জন্য ইন্ডিয়া ট্রেড প্রোমোশন অর্গানাইজেশনকে  লিজ দেওয়ার প্রস্তাব অনুমোদিত হয়েছে। এই প্রক্রিয়ায় একটি স্পেশাল পারপাস ভেহিকেল  গঠন করা হবে। ভারতীয় পর্যটন উন্নয়ন নিগম  এবং ইন্ডিয়ান রেলওয়ে কেটারিং অ্যান্ড ট্যুরিজম কর্পোরেশন  এই এসপিভি গঠন করবে। ঐ জমিতে একটি পাঁচ-তারা হোটেল তৈরি করা হবে। ২০২০-২১ সালের মধ্যে এই প্রকল্পের অধীনে একটি আন্তর্জাতিক মানের প্রদর্শনী ও সম্মেলন কেন্দ্র  গড়ে তোলা হবে।
পুরো প্রক্রিয়াটি শেষ করার লক্ষ্যে এসপিভি স্বচ্ছভাবে নিলামের মাধ্যমে নির্মাণকারী সংস্থা ও এই কেন্দ্র পরিচালনার জন্য সংস্থাকে নির্বাচন করবে। প্রগতি ময়দানে আন্তর্জাতিক মানের আইইসিসি গড়ে তোলার লক্ষ্যে সরকার আইটিপিও-কে এই দায়িত্ব দিয়েছে। যে কোন সম্মেলন ও প্রদর্শনীর জন্য একটি হোটেল পরিষেবার বিষয়টি ইদানিং বিশ্ব জুড়ে বিবেচিত হচ্ছে। আইইসিসি-র এই প্রকল্পে হোটেলের সুবিধা থাকায় ভারতে আন্তর্জাতিক মানের বৈঠক, সম্মেলন ও প্রদর্শনী কেন্দ্র গড়ে উঠবে যার ফলে শিল্প ও বাণিজ্যের প্রসারের মাধ্যমে নতুন কর্মসংস্থানের আরও সুযোগ তৈরি হবে।
প্রগতি ময়দানে প্রতি বছর আন্তর্জাতিক বাণিজ্য মেলায় লক্ষ লক্ষ দর্শক ও ক্ষুদ্র ব্যবসায়ীরা আসেন। তাঁরা প্রস্তাবিত এই কেন্দ্রের সুফল গ্রহণ করতে পারবেন।
CG/CB/DM
(Visitor Counter : 88
স্বরাষ্ট্র মন্ত্রক
জম্মু ও কাশ্মীরে শিল্পোন্নয়নের জন্য কেন্দ্রীয় স্তরের প্রকল্পতে মন্ত্রিসভার অর্থনৈতিক বিষয় সংক্রান্ত কমিটির অনুমোদনের প্রশংসা করেছেন, কেন্দ্রীয় স্বরাষ্ট্রমন্ত্রী অমিত শাহ
প্রধানমন্ত্রী শ্রী নরেন্দ্র মোদী, সন্ত্রাস এবং বিচ্ছিন্নতাবাদকে পাশে সরিয়ে জম্মু ও কাশ্মীরে উন্নয়নের সূচনা করেছেন
মন্ত্রিসভার পক্ষ থেকে জম্মু ও কাশ্মীরে শিল্পোন্নয়নের জন্য কেন্দ্রীয় স্তরে প্রকল্প রূপায়ণে ২৮,৪০০ কোটি টাকার অনুমোদনের বিষয়টি মোদীজির হৃদয়ের কত নিকটে তা প্রতিফলিত করে
মোদীজির দূরদৃষ্টি সম্পন্ন নেতৃত্বের পরিণতি হিসেবে এই প্রথম শিল্পোন্নয়নের ক্ষেত্রে একটি প্রকল্পকে ব্লক স্তর পর্যন্ত নিয়ে যাওয়া হচ্ছে। এজন্য শ্রী নরেন্দ্র মোদীজিকে আমার অভিনন্দন
এই প্রকল্প জম্মু ও কাশ্মীরের কূটীরশিল্প, হস্তশিল্প, ক্ষুদ্র ও মাঝারি শিল্পোদ্যোগের ক্ষেত্রে আর্শীবাদ হিসেবে প্রমাণিত হবে
এই প্রকল্প জম্মু ও কাশ্মীরে সমৃদ্ধির এক নতুন ভোরের সূচনা করবে। এই প্রকল্প নজির বিহীন লগ্নি আকৃষ্ট করবে এবং প্রায় ৪ লক্ষ ৫০ হাজার মানুষের কর্মসংস্থান হবে
এই প্রকল্প যুব সম্প্রদায়ের দক্ষতার মানোন্নয়ন ঘটাবে এবং বর্তমান শিল্প ব্যবস্থাকে মজবুত করবে, যাতে জম্মু ও কাশ্মীর দেশের অন্যান্য অঞ্চলের মতো সক্ষম হয়ে উঠতে পারে
নতুন দিল্লি, ৭ই জানুয়ারী, ২০২১
জম্মু ও কাশ্মীরে শিল্পোন্নয়নের জন্য কেন্দ্রীয় স্তরের প্রকল্পতে মন্ত্রিসভার অর্থনৈতিক বিষয় সংক্রান্ত কমিটির অনুমোদনের প্রশংসা করেছেন, কেন্দ্রীয় স্বরাষ্ট্রমন্ত্রী অমিত শাহ। একগুচ্ছ ট্যুইটে শ্রী শাহ বলেছেন, প্রধানমন্ত্রী শ্রী নরেন্দ্র মোদী, সন্ত্রাস এবং বিচ্ছিন্নতাবাদকে পাশে সরিয়ে জম্মু ও কাশ্মীরে উন্নয়নের সূচনা করেছেন। মন্ত্রিসভার পক্ষ থেকে জম্মু ও কাশ্মীরে শিল্পোন্নয়নের জন্য কেন্দ্রীয় স্তরে প্রকল্প রূপায়ণে ২৮,৪০০ কোটি টাকার অনুমোদনের বিষয়টি মোদীজির হৃদয়ের কত কাছে তা প্রতিফলিত হয়।
স্বরাষ্ট্রমন্ত্রী আরো বলেছেন, মোদীজির দূরদৃষ্টি সম্পন্ন নেতৃত্বের পরিণতি হিসেবে এই প্রথম শিল্পোন্নয়নের ক্ষেত্রে একটি প্রকল্পকে ব্লক স্তর পর্যন্ত নিয়ে যাওয়া হচ্ছে। এই প্রকল্প জম্মু ও কাশ্মীরের কূটীরশিল্প, হস্তশিল্প, ক্ষুদ্র ও মাঝারি শিল্পোদ্যোগের ক্ষেত্রে আর্শীবাদ হিসেবে প্রমাণিত হবে। এজন্য শ্রী নরেন্দ্র মোদীজিকে আমার অভিনন্দন।
শ্রী শাহ আরো বলেন, এই প্রকল্প জম্মু ও কাশ্মীরের কূটীরশিল্প, হস্তশিল্প, ক্ষুদ্র ও মাঝারি শিল্পোদ্যোগের ক্ষেত্রে আর্শীবাদ হিসেবে প্রমাণিত হবে। এমনকি এই প্রকল্পের ফলে নতুন ক্ষুদ্র ও মাঝারি শিল্প ইউনিট গড়ে উঠবে। সেই সঙ্গে উৎপাদন ও পরিবেষা ক্ষেত্রের আরো বিকাশ ঘটবে।
স্বরাষ্ট্রমন্ত্রী বলেন, এই প্রকল্প জম্মু ও কাশ্মীরে সমৃদ্ধির এক নতুন ভোরের সূচনা করবে। এমনকি এই প্রকল্প নজিরবিহীন লগ্নি আকৃষ্ট করবে এবং প্রায় ৪ লক্ষ ৫০ হাজার মানুষের কর্মসংস্থান হবে। এই প্রকল্প যুব সম্প্রদায়ের দক্ষতার মানোন্নয়ন ঘটাবে এবং বর্তমান শিল্প ব্যবস্থাকে মজবুত করবে, যাতে জম্মু ও কাশ্মীর দেশের অন্যান্য অঞ্চলের মতো সক্ষম হয়ে উঠতে পারে বলেও শ্রী শাহ অভিমত প্রকাশ করেন।